**Suplement i Certifikatës për kualifikimin profesional,**

**TEKNOLOGJI E PËRPUNIMIT TË BRUMËRAVE, Niveli III në KSHK, referuar nivelit III të KEK**

**Individi është i aftë:**

* Të interpretojë dokumentacionin teknik të profesionit.
* Të vlerësojë lëndët e para dhe ato ndihmëse.
* Të përdorë dhe mirëmbajë makineritë dhe pajisjet në linjat e prodhimit të brumërave.
* Të prodhojë miellin, sipas teknologjisë së prodhimit.
* Të harmonizojë miellin, sipas asortimenteve të prodhimit.
* Të përgatisë receptura për asortimente të ndryshme të prodhimeve të brumit.
* Të kryejë llogaritje për përcaktimin e temperaturave te ujit dhe brumit.
* Të programojë parametrat e aparaturave e makinerive në linjat e prodhimit të miellit dhe

prodhimeve prej brumi.

* Të përgatisë brumin në brumëgatuese me metodat direkte dhe indirekte.
* Të kryeje analiza cilësore për përcaktimin e kohës së përfundimit të përgatitjes së brumit.
* Të kryejë formimin e brumit me formuese dhe në mënyrë manuale.
* Të kryejë dekorime të formave të ndryshme të brumit.
* Të kontrollojë procesin e fermentimit të brumit.
* Të kryejë procesin e pjekjes së bukës, asortimenteve të ndryshme, picave dhe biskotave

sipas kartës teknologjike.

* Të prodhojë bukë masive, sipas procesit teknologjik.
* Të prodhojë asortimente me miell gruri (franxhollë, panine, simite, qahi, gjevrek, pulieze, bagetë, bukë me shtesa e fara drithore, pite, byrekë etj.).
* Të prodhojë asortimente të ëmbla me miell gruri (kifle pa mbushje, kifle me mbushje, kifle me brumë të petëzuar).
* Të prodhojë asortimente të tjera me miellra të ndryshëm (thekre, misri, soje si dhe

asortimente me miell të harmonizuar).

**Mundësitë e kualifikimit të mëtejshëm dhe të punësimit:**

Përfundimi me sukses i arsimit profesional në kualifikimin profesional “Teknologji e përpunimit të brumërave”, niveli III në KSHK, referuar nivelit III të KEK, e pajis individin me Certifikatën Profesionale të nivelit dhe Suplementin përkatës të saj, të punonjësit të kualifikuar në këtë kualifikim profesional.

Ky arsimim i jep mundësi individit t’i drejtohet tregut të punës në industrinë ushqimore si teknolog në fabrika mielli, buke, biskotash, makaronash dhe si pastiçier në pastiçeri e furra buke të kapaciteteve të vogla apo në reparte të tjera ndihmëse të përpunimit të brumërave.

Me përfundimin e kualifikimit profesional “Teknologji e përpunimit të brumërave”, niveli III në KSHK, referuar nivelit III të KEK, individi ka mundësi për vazhdimin e arsimimit në nivelin IV në KSHK, referuar nivelit IV të KEK (menaxherial) të arsimit profesional (njëvjeçar) në kualifikimin përkatës, për të fituar diplomën e “Maturës Shtetërore Profesionale”, me mundësi për vazhdimin e studimeve pas të mesëm ose universitare.

**Shënim:** Ky dokument është hartuar në mbështetje të nenit 102, pika 4, të Kushtetutës së Republikës së Shqipërisë, të nenit 29, pika 4 të ligjit nr. 15/2017, “Për arsimin dhe formimin profesional në Republikën e Shqipërisë”, të nenit 14 pika 2/dh, pika 3, 4, 6 dhe të shtojcës 1 të ligjit nr.10247, datë 4.3.2010, “Për kornizën shqiptare të kualifikimeve” (i ndryshuar).